open-index/open-wikipedia-markdown huggingface dataset:
ไพโรจน์ อิสระเสรีพงษ์

**ไพโรจน์ อิสระเสรีพงษ์** (เกิด 22 พฤษภาคม พ.ศ. 2499) อดีตสมาชิกสภาผู้แทนราษฎรกรุงเทพมหานคร เขต 19 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ปัจจุบันสังกัดพรรคเพื่อไทย

## ประวัติ
ไพโรจน์ อิสระเสรีพงษ์ มีชื่อเล่นว่า "เซ้ง" เกิดเมื่อวันที่ 22 พฤษภาคม พ.ศ. 2499 เป็นบุตรของนายหุย แซ่เอี้ยว และนางเง็กซุ้น แซ่ตั้ว มีพี่น้อง 5 คน อาทิ ไพฑูรย์ อิสระเสรีพงษ์ สมาชิกสภากรุงเทพมหานคร เขตหนองจอก ครอบครัวเป็นเจ้าของโรงสีไฟกิจเจริญ สำเร็จการศึกษาในระดับปริญญาตรีคณะนิติศาสตร์ มหาวิทยาลัยเกริกและปริญญาโทคณะรัฐศาสตร์ จากมหาวิทยาลัยธรรมศาสตร์ สมรสแล้ว มีบุตรรวม 5 คน

## งานการเมือง
ไพโรจน์ อิสระเสรีพงษ์ อดีตเป็นสมาชิกสภาเขตหนองจอก 4 สมัย ตั้งแต่ปี พ.ศ. 2537 ถึงปี 2549 สังกัดพรรคไทยรักไทย ต่อมาลาออกมาลงสมัครรับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 สังกัดพรรคพลังประชาชน และได้รับการเลือกตั้งเป็นครั้งแรก 

เคยเกิดกรณีต่อว่านางรสนา โตสิตระกูล ในที่ประชุมรัฐสภา ระหว่างการแถลงนโยบายของรัฐบาลนายสมชาย วงศ์สวัสดิ์ นอกจากนั้นเป็นนักเขียนในนิตยสารเสียงทักษิณ

ในวันที่ 12 มิถุนายน พ.ศ. 2554 เขามอบตัวต่อพนักงานสอบสวนในคดีที่พกพาอาวุธปืนข่มขู่เจ้าหน้าที่ในวันที่ 24 พฤศจิกายน พ.ศ. 2556 เขาเข้าร่วมปราศัยกับกลุ่มแนวร่วมประชาธิปไตยต่อต้านเผด็จการแห่งชาติ ที่สนามกีฬาราชมังคลากีฬาสถาน

### สมาชิกสภาผู้แทนราษฎร
ไพโรจน์ อิสระเสรีพงษ์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กรุงเทพมหานคร สังกัดพรรคพลังประชาชน
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กรุงเทพมหานคร สังกัดพรรคเพื่อไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
*นายไพโรจน์ อิสระเสรีพงษ์ , เว็บไซต์รัฐสภาไทย
*บัญชีแสดงรายการทรัพย์สินและหนี้สินของนายไพโรจน์ อิสระเสรีพงษ์ , สำนักงานคณะกรรมการป้องกันและปราบปรามการทุจริตแห่งชาติ
*ข้อมูลนักการเมืองไทย (นายไพโรจน์ อิสระเสรีพงษ์), ศูนย์ข้อมูลนักการเมืองไทย

หมวดหมู่:นักการเมืองไทย
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:บุคคลจากคณะนิติศาสตร์ มหาวิทยาลัยเกริก
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
ธีรรัตน์ สำเร็จวาณิชย์

**นายกองเอก ธีรรัตน์ สำเร็จวาณิชย์**  (เกิด 13 กรกฎาคม พ.ศ. 2522)  เป็นนักการเมืองชาวไทย รองหัวหน้าพรรคเพื่อไทย ดูแลพื้นที่กรุงเทพมหานครและปริมณฑล อดีตรัฐมนตรีช่วยว่าการกระทรวงมหาดไทย ในรัฐบาลแพทองธาร ชินวัตร และอดีตสมาชิกสภาผู้แทนราษฎรกรุงเทพมหานคร

## ประวัติ
ธีรรัตน์ เกิดวันที่ 13 กรกฎาคม พ.ศ. 2522 ที่กรุงเทพมหานคร เป็นบุตรลำดับที่ 7 ของนายวิบูล สำเร็จวาณิชย์ อดีตสมาชิกสภากรุงเทพมหานครเขตลาดกระบัง (พ.ศ. 2518) (ถึงแก่กรรม) และนางทองดี สำเร็จวาณิชย์ มีพี่ 6 คน และน้องอีก 1 คน 

ธีรรัตน์สำเร็จการศึกษาระดับปริญญาตรี คณะนิเทศศาสตร์ จากมหาวิทยาลัยกรุงเทพ ปริญญาโทจามหาวิทยาลัยวูลลองกอง (University of Wollongong), Master of International Business และปริญญาเอก จากมหาวิทยาลัยเซนทรัลควีนส์แลนด์ (Central Queensland University), Professional Doctorate สาขา Education (Transdisciplinary Studies) เครือรัฐออสเตรเลีย

## งานการเมือง
ก่อนเข้าสู่วงการการเมือง เธอเคยทำงานอยู่แผนกพัฒนาบุคลากร ฝ่ายยุทธศาสตร์การจัดการเรียนรู้แก่ผู้บริหารระดับสูง ธนาคารกสิกรไทย ลงสมัครเลือกตั้งสมาชิกสภาผู้แทนราษฎรกรุงเทพมหานคร ครั้งแรกในปี พ.ศ. 2554 สังกัดพรรคเพื่อไทย เขตเลือกตั้งที่ 20 (เขตลาดกระบัง) เป็นฐานเสียงของครอบครัว โดยสามารถเอาชนะสลวยเลิศ กิมสูนจันทร์ ภรรยามงคล กิมสูนจันทร์ อดีต สส. สมาชิกบ้านเลขที่ 109 จากพรรคประชาธิปัตย์ไปได้

ในการเลือกตั้ง พ.ศ. 2566 ธีรรัตน์ลงสมัครรับเลือกตั้งและชนะการเลือกตั้ง โดยได้รับคะแนนเสียง 34,749 คะแนน  

### สมาชิกสภาผู้แทนราษฎร
ธีรรัตน์ สำเร็จวาณิชย์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กรุงเทพมหานคร สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กรุงเทพมหานคร สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 กรุงเทพมหานคร สังกัดพรรคเพื่อไทย

### การดำรงตำแหน่งรัฐมนตรี
ธีรรัตน์ได้รับการแต่งตั้งเป็นรัฐมนตรีช่วยว่าการกระทรวงมหาดไทยเมื่อวันที่ 3 กันยายน พ.ศ. 2567 แทนที่เกรียง กัลป์ตินันท์

ต่อมาเมื่อวันที่ 18 พฤษภาคม ปีถัดมา เธอเป็นผู้แทนรัฐบาลไทยเข้าร่วมพิธีมหาสนิทศักดิ์สิทธิ์สมณภิเษกสมเด็จพระสันตะปาปาเลโอที่ 14 ณ นครรัฐวาติกัน ทั้งนี้เธอได้เข้าเฝ้าสมเด็จพระสันตะปาปาที่มหาวิหารนักบุญเปโตรด้วย

ต่อมาเมื่อวันที่ 19 มิถุนายน หลังจากพรรคภูมิใจไทยถอนตัวออกจากพรรคร่วมรัฐบาล โดยให้รัฐมนตรีในสังกัดพรรคทุกคนลาออก รวมถึงรัฐมนตรีที่ดำรงตำแหน่งในกระทรวงมหาดไทย 3 จาก 4 คน ธีรรัตน์ซึ่งเป็นรัฐมนตรีช่วยว่าการกระทรวงมหาดไทยเพียงคนเดียวจึงขึ้นมารักษาราชการแทนรัฐมนตรีว่าการกระทรวงมหาดไทยชั่วคราวไปโดยปริยาย

## เครื่องราชอิสริยาภรณ์

## อ้างอิง

## แหล่งข้อมูลอื่น
* นางสาวธีรรัตน์ สำเร็จวาณิชย์ , เว็บไซต์รัฐสภาไทย
* บัญชีแสดงรายการทรัพย์สินและหนี้สินของนางสาวธีรรัตน์ สำเร็จวาณิชย์] , สำนักงานคณะกรรมการป้องกันและปราบปรามการทุจริตแห่งชาติ
* ข้อมูลนักการเมืองไทย (นางสาวธีรรัตน์ สำเร็จวาณิชย์), ศูนย์ข้อมูลนักการเมืองไทย

หมวดหมู่:บุคคลจากเขตลาดกระบัง
หมวดหมู่:นักการธนาคารชาวไทย
หมวดหมู่:นักการเมืองสตรีชาวไทย
หมวดหมู่:รัฐมนตรีช่วยว่าการกระทรวงมหาดไทยไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:นักการเมืองพรรคเพื่อไทย
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
วิสามานยนาม

**วิสามานยนาม** หรือ **คำนามวิสามัญ** () คือคำนามเฉพาะของชื่อคน สัตว์ สิ่งของ และสถานที่เพื่อไม่ให้ปะปนกับคำนานทั่วไป ซึ่งคำวิสามานยนามในภาษาไทยเกิดมาจากการผสมผสานคำระหว่างวรรณกรรมฮินดู และวรรณกรรมพุทธศาสนา แตกต่างจากคำสามานยนาม (common noun) หมายถึงกลุ่มของสิ่งต่าง ๆ เช่น เมือง ดาวเคราะห์ บุคคล บริษัท หรือกรณีตัวอย่างไม่จำเพาะของกลุ่มใดกลุ่มหนึ่ง เช่น นครหนึ่ง ดาวเคราะห์ดวงอื่น บุคคลเหล่านี้ หรือบริษัทของเรา วิสามานยนามบางคำอยู่ในรูปพหูพจน์ แล้วหมายถึงสิ่งที่ถือว่าเป็นเอกลักษณ์ เช่น ครอบครัวเฮนเดอร์สัน หรืออะโซร์ส (กลุ่มเกาะ) วิสามานยนามบางคำสามารถพบในการใช้ชุดรองเช่นกัน ตัวอย่างเช่น การขยายนาม (ประสบการณ์โมซาร์ต; การผจญภัยอะโซร์สของเขา) หรือแทนสามานยนามบางคำ บทนิยามในรายละเอียดของคำนี้เป็นปัญหาและมีแบบแผนอยู่ในระดับหนึ่ง

หลักการอ่านคำวิสามานยนามจะต้องอ่านออกเสียงตามความต้องการของเจ้าของ หรือชื่อเฉพาะนั้น ๆ ซึ่งอาจถือตามความต้องการมากกว่าความถูกต้องตามหลักภาษา

## ตัวอย่าง
ตัวอย่างการจำแนกคำวิสามานยนาม เช่น
* ชื่อจริง นามสกุล ราชทินนามของขุนนาง ชื่อนามเดิมขุนนาง พระนามพระบรมวงศานุวงศ์ นามพระกรม ชื่อสมญานามและเฉลิมพระนามพระเจ้าแผ่นดิน รวมทั้งชื่อเฉพาะที่มีอักษรอักษรโรมันกํากับอยู่ เช่น สุวรรณภูมิ (Suvarnabhumi) นามสกุลพระราชทานที่มีอักษรโรมันกำกับ

* ชื่อย่อ ชื่อนามปากกา เช่น น.ณ ปากน้ำ ของประยูร อุลุชาฎะ น.ม.ส. ของพระราชวรวงศ์เธอ กรมหมื่นพิทยาลงกรณ์
* ชื่อสายพันธุ์ ชื่อวิทยาศาสตร์ เช่น ชีตาห์ (เสือ) แบล็คสวอลโล (ปลา)
* ชื่อสถานที่ อาคาร สิ่งก่อสร้าง ถนน สะพาน ชื่อพระพุทธรูป เช่น จุฬาวิชช์ อังรีดูนังต์ พระพุทธชินราช
* ชื่อสถานศึกษา สถานประกอบการ หน่วยงานราชการ วัด วัง เช่น ธรรมศาสตร์ สรรพากร วัดสุทัศน์
* ชื่อเครื่องราชอิสริยาภรณ์ เช่น ปฐมจุลจอมเกล้าวิเศษ
* ชื่อเครื่องหมายการค้า เครื่องหมายบริการ เครื่องหมายรับรอง เครื่องหมายร่วม ชื่อตราสัญลักษณ์ เช่น ซาราห์ ไมโครซอฟท์ การบินไทย 7-Eleven อย. ฮาลาล
* ชื่อเฉพาะเรื่อง เฉพาะวิชา วรรณกรรม (ศิลปะ ความสามารถ วัฒนธรรม) เช่น ขนมไทยโบราณ บุญบั้งไฟ 
* ชื่อภูมิศาสตร์ ดาว นักษัตร เช่น ดาวพฤหัสบดี เมถุน เอเวอเรสต์ (ชื่อเทือกเขา)
* ชื่อวัน ชื่อเดือน ชื่อเทศกาล ชื่อพระราชพิธี ชื่อประเภทปฏิทิน เช่น วันจันทร์ วันลอยกระทง เดือนธันวาคม จันทรคติ โสกันต์

* ชื่อกฏหมาย เช่น กฏมณเฑียรบาล
* ชื่อหน่วยการปกครอง เช่น ชื่อเมือง จังหวัด ประเทศ ฯลฯ เช่น กรุงเทพมหานคร ลอนดอน สุไหง-โกลก
* ชื่อเฉพาะทั่วไปซึ่งยากต่อการถอดเสียงมีความจำเป็นต้องทำการทับศัพท์ เช่น สจ๊วด (Steward) หากถอดตามหลักภาษาจะกลายเป็น สตีวอร์ด ซึ่งไม่ถูกต้อง
* ชื่อภาษาต่างประเทศที่นิยมใช้ คุ้นเคย หรือรู้จักกันโดยทั่วไปในภาษาไทย เช่น โอซาก้า (ขณะที่ภาษาญี่ปุ่นออกเสียง โอซะกะ)

## อ้างอิง

หมวดหมู่:คำนาม
อนันต์ ผลอำนวย

**อนันต์ ผลอำนวย**  (เกิด 26 พฤษภาคม พ.ศ. 2495) เป็นนักการเมืองชาวไทย อดีตสมาชิกสภาผู้แทนราษฎรจังหวัดกำแพงเพชร อดีตสมาชิกวุฒิสภาจังหวัดกำแพงเพชร อดีตกรรมการบริหารพรรคพลังประชารัฐ อดีตประธานคณะกรรมาธิการกิจการสภาผู้แทนราษฎร

## ประวัติ
อนันต์ เกิดเมื่อวันที่ 26 พฤษภาคม พ.ศ. 2495 เป็นบุตรนายฝัด กับนางเย็น ผลอำนวย มีน้องชาย 1 คน สมรสกับนางสุพรรณี ผลอำนวย (สกุลเดิม: สบายเมือง) บุตรสาวสนั่น สบายเมือง อดีตสมาชิกสภาผู้แทนราษฎรจังหวัดกำแพงเพชร มีบุตร-ธิดา 3 คน

สำเร็จการศึกษาระดับปริญญาตรี ศึกษาศาสตรบัณฑิต จากมหาวิทยาลัยสุโขทัยธรรมาธิราช และปริญญาโท ศึกษามหาบัณฑิต สาขาบริหารการศึกษา จากมหาวิทยาลัยนเรศวร

## งานการเมือง
อดีตเป็นสมาชิกสภาร่างรัฐธรรมนูญ พ.ศ. 2540 และสมาชิกวุฒิสภา พ.ศ. 2543 ลงสมัครสมาชิกสภาผู้แทนราษฎรครั้งแรกในปี พ.ศ. 2550 สังกัดพรรคพลังประชาชน และได้รับการเลือกตั้งเป็นสมัยแรก

ต่อมาได้ลงสมัครรับเลือกตั้ง และเป็นสมาชิกสภาผู้แทนราษฎรจังหวัดกำแพงเพชร ต่อเนื่องในปี 2554 สังกัดพรรคเพื่อไทย และปี 2562 สังกัดพรรคพลังประชารัฐ

อนันต์ ได้รับแต่งตั้งเป็นประธานคณะกรรมาธิการกิจการสภาผู้แทนราษฏร ในสภาผู้แทนราษฎรไทย ชุดที่ 25

### สมาชิกสภาผู้แทนราษฎร
อนันต์ ผลอำนวย ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดกำแพงเพชร สังกัดพรรคพลังประชาชน (พ.ศ. 2541) → พรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดกำแพงเพชร สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดกำแพงเพชร สังกัดพรรคพลังประชารัฐ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดกำแพงเพชร สังกัดพรรคพลังประชารัฐ

### สมาชิกวุฒิสภา
# การเลือกตั้งสมาชิกวุฒิสภาไทยเป็นการทั่วไป พ.ศ. 2543 จังหวัดกำแพงเพชร

## เครื่องราชอิสริยาภรณ์

## อ้างอิง

## แหล่งข้อมูลอื่น
*นายอนันต์ ผลอำนวย , เว็บไซต์รัฐสภาไทย
*บัญชีแสดงรายการทรัพย์สินและหนี้สินของนายอนันต์ ผลอำนวย, สำนักงานคณะกรรมการป้องกันและปราบปรามการทุจริตแห่งชาติ
*ข้อมูลนักการเมืองไทย (นายอนันต์ ผลอำนวย), ศูนย์ข้อมูลนักการเมืองไทย

หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดกำแพงเพชร
หมวดหมู่:สมาชิกวุฒิสภาจังหวัดกำแพงเพชร
หมวดหมู่:สมาชิกสภาร่างรัฐธรรมนูญไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:นักการเมืองพรรคพลังประชารัฐ
หมวดหมู่:บุคคลจากสาขาวิชาศึกษาศาสตร์ มหาวิทยาลัยสุโขทัยธรรมาธิราช
หมวดหมู่:บุคคลจากคณะศึกษาศาสตร์ มหาวิทยาลัยนเรศวร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ จ.ภ.
ปริญญา ฤกษ์หร่าย

**ปริญญา ฤกษ์หร่าย**  (เกิด 17 กรกฎาคม พ.ศ. 2518)  เป็นนักการเมืองชาวไทย อดีตสมาชิกสภาผู้แทนราษฎรจังหวัดกำแพงเพชร สังกัดพรรคพลังประชารัฐ

## ประวัติ
ปริญญา เกิดเมื่อวันที่ 17 กรกฎาคม พ.ศ. 2518 ที่ตำบลในเมือง อำเภอเมืองกำแพงเพชร กำแพงเพชร เป็นบุตรของนายถวิล และนางอารีย์ ฤกษ์หร่าย มีพี่น้อง 4 คน ด้านครอบครัวสมรสกับ ผู้ช่วยศาสตราจารย์ ณิชเบญญา ฤกษ์หร่าย (สกุลเดิม: จันทนจุลกะ) ซึ่งเป็นบุตรีอภัย จันทนจุลกะ อดีตรัฐมนตรีว่าการกระทรวงแรงงาน มีบุตร-ธิดา 2 คน สำเร็จการศึกษาระดับปริญญาตรีและปริญญาโท คณะศิลปศาสตร์ สาขารัฐศาสตร์ มหาวิทยาลัยรามคำแหง

## งานการเมือง
เริ่มงานการเมืองในฐานะผู้ช่วย สส. ถวิล ฤกษ์หร่าย ตั้งแต่ปี พ.ศ. 2544 หลังจากบิดาวางมือทางการเมือง จึงได้ลงสมัครรับเลือกตั้งเป็นครั้งแรกในปี พ.ศ. 2550 สังกัดพรรคพลังประชาชน และได้รับการเลือกตั้งเป็นสมัยแรก

### สมาชิกสภาผู้แทนราษฎร
ปริญญา ฤกษ์หร่าย ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดกำแพงเพชร สังกัดพรรคพลังประชาชน (พ.ศ. 2541) → พรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดกำแพงเพชร สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดกำแพงเพชร สังกัดพรรคพลังประชารัฐ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดกำแพงเพชร สังกัดพรรคพลังประชารัฐ

## เครื่องราชอิสริยาภรณ์

## อ้างอิง

## แหล่งข้อมูลอื่น
*นายปริญญา ฤกษ์หร่าย , เว็บไซต์รัฐสภาไทย
*บัญชีแสดงรายการทรัพย์สินและหนี้สินของนายปริญญา ฤกษ์หร่าย, สำนักงานคณะกรรมการป้องกันและปราบปรามการทุจริตแห่งชาติ
*ข้อมูลนักการเมืองไทย (นายปริญญา ฤกษ์หร่าย), ศูนย์ข้อมูลนักการเมืองไทย

หมวดหมู่:บุคคลจากอำเภอเมืองกำแพงเพชร
หมวดหมู่:นักการเมืองจากจังหวัดกำแพงเพชร
หมวดหมู่:สมาชิกสภาผู้แทนราษฎรจังหวัดกำแพงเพชร
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:นักการเมืองพรรคพลังประชารัฐ
หมวดหมู่:บุคคลจากโรงเรียนวชิราวุธวิทยาลัย
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
รัฐกร เจนกิจณรงค์

**รัฐกร เจนกิจณรงค์** (เกิด 10 กันยายน พ.ศ. 2508) อดีตสมาชิกสภาผู้แทนราษฎรจังหวัดนครปฐม อดีตรองนายกองค์การบริหารส่วนจังหวัดนครปฐม และอดีตสมาชิกสภาองค์การบริหารส่วนจังหวัดนครปฐม

## ประวัติ
รัฐกร เจนกิจณรงค์ เกิดเมื่อวันที่ 10 กันยายน พ.ศ. 2508 เป็นบุตรของนายเป๋งฮ้อ แซ่จัง และนางง้อ แซ่โง้ว  มีพี่น้อง 9 คน  สำเร็จการศึกษาจากคณะ ศิลปศาสตรบัณฑิต สาขาศิลปศาสตร์ มหาวิทยาลัยราชภัฏนครปฐม และรัฐประศาสนศาสตรมหาบัณฑิต สาขารัฐประศาสนศาสตร์ มหาวิทยาลัยราชภัฏบ้านสมเด็จเจ้าพระยา สมรสกับนางสำเนียง เจนกิจณรงค์ มีบุตรธิดา 3 คน

## งานการเมือง
อดีตเป็นสมาชิกสภาองค์การบริหารส่วนจังหวัดนครปฐม และรองนายกองค์การบริหารส่วนจังหวัดนครปฐม ตามลำดับ จากนั้นได้ลาออกมาลงสมัครรับเลือกตั้งสมาชิกสภาผู้แทนราษฎรในปี พ.ศ. 2549 เป็นครั้งแรก สังกัดพรรคไทยรักไทย แล้วได้รับการเลือกตั้ง แต่การเลือกตั้งถูกตัดสินให้เป็นโมฆะในเวลาต่อมา

พ.ศ. 2550 ลงสมัครรับเลือกตั้งอีกครั้งในนามพรรคพลังประชาชน และได้รับการเลือกตั้งเป็นสมัยแรก ต่อมาได้รับเลือกตั้งอีกครั้งในปี พ.ศ. 2554 สังกัดพรรคเพื่อไทย และต่อมาเขาลงสมัครรับเลือกตั้งในพื้นที่จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรครักษ์ผืนป่าประเทศไทย แต่ไม่ได้รับเลือกตั้ง ปัจจุบัน ได้ลงสมัครรับเลือกตั้งเป็นสมาชิกสภาผู้แทนราษฎรจังหวัดนครปฐมในปี พ.ศ. 2566 สังกัดพรรคพลังประชารัฐ เขตเลือกตั้งที่ 2 ได้หมายเลข 9

### สมาชิกสภาผู้แทนราษฎร
รัฐกร เจนกิจณรงค์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดนครปฐม สังกัดพรรคพลังประชาชน (พ.ศ. 2541) → พรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนครปฐม สังกัดพรรคเพื่อไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
*นายรัฐกร เจนกิจณรงค์ , เว็บไซต์รัฐสภาไทย
*บัญชีแสดงรายการทรัพย์สินและหนี้สินของนายรัฐกร เจนกิจณรงค์, สำนักงานคณะกรรมการป้องกันและปราบปรามการทุจริตแห่งชาติ
*ข้อมูลนักการเมืองไทย (นายรัฐกร เจนกิจณรงค์), ศูนย์ข้อมูลนักการเมืองไทย

หมวดหมู่:ชาวไทยเชื้อสายจีน
หมวดหมู่:นักการเมืองจากจังหวัดนครปฐม
หมวดหมู่:สมาชิกสภาผู้แทนราษฎรจังหวัดนครปฐม
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:พรรคไทยก้าวใหม่
หมวดหมู่:พรรคพลังประชารัฐ
หมวดหมู่:บุคคลจากมหาวิทยาลัยราชภัฏนครปฐม
หมวดหมู่:บุคคลจากมหาวิทยาลัยราชภัฏบ้านสมเด็จเจ้าพระยา
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
เคหาสน์สีแดง

**เคหาสน์สีแดง** เป็นนิยายชื่อดังของ ดวงดาว ซึ่งเป็นนามปากกาของหม่อมเจ้าสวาสดิ์วัฒโนดม ประวิตร ที่มีผลงานนิยายชื่อดังมากมาย เป็นเรื่องราวที่มีตัวละครเอกคือ *หมอรุจ  อารยา ภาคินี ภาคิไนย เสาวรส ชาลี* ซึ่งเกี่ยวข้องกันด้วยความรักที่มีทั้งความเสียสละ ซาบซึ้ง สะเทือนใจ 

สร้างเป็นภาพยนตร์ครั้งแรกเมื่อ พ.ศ. 2493 แสดงนำโดย รัตนาภรณ์ อินทรกำแหง และ ชลิต สุเสวี, พ.ศ. 2499 นำแสดงโดย รัชนี กฤษณะรมย์, ชาญชัย ศิวเสน, ประภาพรรณ นาคทอง, ปยุต เงากระจ่าง สร้างโดย โยคีสถานสี่พระยาภาพยนตร์ ฉายวันที่ 29 ธันวาคม พ.ศ. 2499 ที่โรงหนังแกรนด์เธียเตอร์ ต่อมาได้นำกลับมาสร้างภาพยนตร์อีกครั้งเมื่อ พ.ศ. 2523 และสร้างเป็นละครอีกหลายครั้ง ล่าสุดเมื่อ พ.ศ. 2554

## รายชื่อนักแสดง

## เพลงประกอบ
; ละครโทรทัศน์ พ.ศ. 2524

; ละครโทรทัศน์ พ.ศ. 2532

; ละครโทรทัศน์ พ.ศ. 2554

## รางวัล

## อ้างอิง

## แหล่งข้อมูลอื่น
* 
* 

หมวดหมู่:ละครโทรทัศน์ไทยในปี พ.ศ. 2524
หมวดหมู่:ละครโทรทัศน์ไทยในปี พ.ศ. 2532
หมวดหมู่:ละครโทรทัศน์ไทยในปี พ.ศ. 2554
หมวดหมู่:ละครโทรทัศน์ช่อง 5
หมวดหมู่:ละครโทรทัศน์ช่อง 3
หมวดหมู่:ละครโทรทัศน์ช่อง 7
หมวดหมู่:ภาพยนตร์ไทยที่ออกฉายในปี พ.ศ. 2493
หมวดหมู่:ละครโทรทัศน์โดยดาราวิดีโอ
หมวดหมู่:ภาพยนตร์ไทยที่ออกฉายในปี พ.ศ. 2499
หมวดหมู่:ภาพยนตร์ไทยที่ออกฉายในปี พ.ศ. 2523
หมวดหมู่:ละครโทรทัศน์โดยรัชฟิล์มทีวี
หมวดหมู่:ละครโทรทัศน์โดยเป่าจินจง
หมวดหมู่:ละครโทรทัศน์ที่กำกับโดย นพพล โกมารชุน
หมวดหมู่:ละครโทรทัศน์ที่กำกับโดย มานพ สัมมาบัติ
หมวดหมู่:ละครโทรทัศน์ภาษาไทย
หมวดหมู่:ภาพยนตร์ไทยในคริสต์ทศวรรษ 1950
หมวดหมู่:ภาพยนตร์ไทยในคริสต์ทศวรรษ 1980
หมวดหมู่:ละครโทรทัศน์ไทยในคริสต์ทศวรรษ 1980
หมวดหมู่:ละครโทรทัศน์ไทยในคริสต์ทศวรรษ 2010
มหาวิทยาลัยลินเนียส

**มหาวิทยาลัยลินเนียส** () เป็นมหาวิทยาลัยวิจัยระดับนานาชาติมี 2 วิทยาเขต ตั้งอยู่ที่ เวคเค้อ และ คาลมาร์ ในจังหวัดสมอลันด์ ซึ่งตั้งอยู่ทางตอนใต้ของประเทศสวีเดน มหาวิทยาลัยลินเนียสก่อตั้งเมื่อปี ค.ศ. 2010 (พ.ศ. 2553) จากการรวมของมหาวิทยาลัยเวคเค้อ และ มหาวิทยาลัยคาลมาร์ โดยใช้ชื่อเพื่อเป็นเกียรติให้กับ คาโรลัส ลินเนียส นักพฤกษศาสตร์ชาวสวีเดน

มหาวิทยาลัยลินเนียส เปิดสอนใน 17 คณะ มีนักศึกษาประมาณ 34,000 คน เป็นนักศึกษาปริญญาตรีประมาณ 15,000 คน มีอาจารย์และเจ้าหน้ามหาวิทยาลัยกว่า 2,000 คน มีเงินกองทุนหมุนเวียนประมาณ 1.5 พันล้านโครนาสวีเดน (1 โครนาสวีเดน ~ 5 บาทไทย) กว่า 350 ล้านโครนาสวีเดนใช้สำหรับการทำวิจัย

## ประวัติ
มหาวิทยาลัยเวคเค้อ พัฒนามาจากแผนกหนึ่งของมหาวิทยาลัยลุนด์ ซึ่งก่อตั้งในปี ค.ศ. 1967 (พ.ศ. 2510) ที่เมืองเวคเค้อ ต่อมาในปี  ค.ศ. 1977 (พ.ศ. 2520) ได้ก่อตั้งเป็นมหาวิทยาลัย และในปี ค.ศ. 1999 (พ.ศ. 2542) มหาวิทยาลัยเวคเค้อได้รับการรับรองวิทยฐานะเป็นมหาวิทยาลัย จากรัฐบาลสวีเดน สำหรับมหาวิทยาลัยคาลมาร์ ก่อตั้งในปี ค.ศ. 1977 (พ.ศ. 2520)

## อ้างอิง

## แหล่งข้อมูลอื่น
* เว็บไซต์มหาวิทยาลัยลินเนียส
* เว็บไซต์ศึกษาต่อประเทศสวีเดน

หมวดหมู่:สถาบันอุดมศึกษาในประเทศสวีเดน
เพลงชาติสาธารณรัฐสังคมนิยมโซเวียตอุซเบก

**[[เพลงชาติ]][[สาธารณรัฐสังคมนิยมโซเวียตอุซเบก]]** () เป็นเพลงชาติของอุซเบกิสถานสมัยอยู่ภายใต้การปกครองของสหภาพโซเวียต.

## ประวัติ
เพลงชาติโซเวียตอุซเบก ประกาศใช้อย่างเป็นทางการเมื่อ พ.ศ. 2490จนถึงปี พ.ศ. 2535. ประพันธ์เนื้อร้องโดย ตูราบ ตูลา (Turab Tula) และ เรียบเรียงทำนองโดย มูตาล บูร์ฮานอฟ (Mutal Burkhanov). ซึ่งความน่าสนใจของเพลงนี้คือ ความคล้ายคลึงของทำนองเพลงดังกล่าว (เพลงชาติโซเวียตอุซเบกมีทำนองที่คล้ายกันกับเพลงชาติของสาธารณรัฐสังคมนิยมโซเวียตทาจิก และ สาธารณรัฐสังคมนิยมโซเวียตเติร์กเมน). ภายหลังการล่มสลายของสหภาพโซเวียต จึงได้มีการแก้ไขเนื้อร้องเพลงชาติใหม่เพื่อใช้เป็นเพลงชาติอุซเบกิสถานหลังได้รับเอกราช.

## เนื้อร้อง
### ฉบับ พ.ศ. 2490

### ฉบับ พ.ศ. 2521

### คำแปล

## อ้างอิง

## แหล่งข้อมูลอื่น
; แหล่งรวบรวมข้อมูลและไฟล์เสียง
* MIDI file 
* เพลงชาติสาธารณรัฐสังคมนิยมโซเวียตอุซเบก (บรรเลง) 
* เพลงชาติสาธารณรัฐสังคมนิยมโซเวียตอุซเบก (ขับร้อง)
* เนื้อร้อง - nationalanthems.info 
; วีดิทัศน์

ออุซเบก
หมวดหมู่:สัญลักษณ์ของประเทศอุซเบกิสถาน
หมวดหมู่:ดนตรีอุซเบกิสถาน
พรอคเตอร์ แอนด์ แกมเบิล

**พรอคเตอร์ แอนด์ แกมเบิล** (; ) หรือ **พีแอนด์จี** (P&G) เป็นบริษัทข้ามชาติผู้ผลิตและจำหน่ายสินค้าอุปโภคบริโภคจากสหรัฐอเมริกา  มีสำนักงานใหญ่อยู่ที่เมืองซินซินแนติ รัฐโอไฮโอ 

พีแอนด์จีได้รับการจัดอันดับโดยนิตยสารฟอร์จูน ติดอันดับห้า จาก "10 บริษัทที่ได้รับการยกย่องสูงสุด" ประจำปี 2011 เลื่อนขึ้นจากอันดับหกในปี 2010

บริษัทก่อตั้งขึ้นในปี ค.ศ. 1837 โดยนายวิลเลียม พรอคเตอร์ ช่างทำเทียนไขชาวอังกฤษ และนายเจมส์ แกมเบิล ช่างทำสบู่ชาวไอร์แลนด์ ชายทั้งคู่อพยพเข้ามาอาศัยที่เมืองซินซินแนติ แต่งงานกับพี่น้องชื่อโอลิเวียร์ และเอลิซาเบท นอริส และได้รับคำแนะนำจากนายอะเล็กซานเดอร์ นอริส ที่เป็นพ่อตาของคนทั้งสองให้ร่วมดำเนินธุรกิจ ก่อตั้งกิจการ พรอคเตอร์ แอนด์ แกมเบิล ขึ้นเมื่อวันที่ 31 ตุลาคม ค.ศ. 1837

ในปี 2005 พีแอนด์จีได้ควบรวมกิจการกับยิลเลตต์ และกลายเป็นบริษัทผู้ผลิตสินค้าอุปโภคบริโภคที่มียอดขายอันดับหนึ่งของโลก มียอดขายแซงหน้ายูนิลีเวอร์ โดยมียอดขายทั่วโลก 82.6 พันล้านเหรีญสหรัฐ ในปี ค.ศ. 2011

ในปี 2012 พีแอนด์จีได้ถอนตัวออกจากธุรกิจอาหาร ด้วยการขายแบรนด์พริงเกิลส์ ซึ่งเป็นแบรนด์สินค้ามันฝรั่งทอดกรอบ ที่มีวางจำหน่ายอยู่ทั่วโลก ให้กับเคลลอกส์ ซึ่งเป็นผู้ผลิตอาหารและขนมรายใหญ่ของโลก

## พรอคเตอร์ แอนด์ แกมเบิลในประเทศไทย
พรอคเตอร์ แอนด์ แกมเบิล เทรดดิ้ง ในประเทศไทย ก่อตั้งเมื่อปี พ.ศ. 2530 โดยในขณะนั้นมีพนักงานเพียง 37 คน ก่อนหน้านั้น ผลิตภัณฑ์ของพีแอนด์จีในประเทศไทยได้รับการดูแลโดยดีทแฮล์ม และบอร์เนียวมาก่อน โดยในช่วงที่ดีทแฮล์มและบอร์เนียวเป็นผู้จำหน่ายสินค้าของพีแอนด์จีในประเทศไทย มีสินค้าที่มีชื่อในสมัยนั้นเช่น สบู่ไอวอรี่ สบู่เซฟการ์ด ยาสีฟันเครสท์ ผงซักฟอกไทด์ เป็นต้น ต่อมาพีแอนด์จีได้เข้าซื้อกิจการของริชาร์ดสัน-วิคส์ทั่วโลกในปี พ.ศ. 2528 ก่อนที่จะมาเปิดกิจการในประเทศไทยในอีก 2 ปีต่อมา สินค้าในยุคที่พีแอนด์จีมาดำเนินการเอง สินค้าแรกคือ ผลิตภัณฑ์บำรุงผิว ออย ออฟ อูลาน (หรือโอเลย์ ในปัจจุบัน) ยารักษาสิวเคลียราซิล ยาอมแก้ไอวิคส์ และผ้าอ้อมเด็กแพมเพอร์ส ซึ่งเป็นสินค้านำเข้าจากต่างประเทศ และเคยอยู่ภายใต้การดูแลของริชาร์ดสัน-วิคส์ หลังจากนั้นพีแอนด์จีก็ได้มีสินค้าที่มีชื่อเสียงออกมาอีก ซึ่งเป็นสินค้าที่มีผลิตในประเทศไทย เช่น แชมพูรีจอยส์,แพนทีน,เฮดแอนด์โชว์เดอร์ส ผ้าอนามัยวิสเปอร์ เป็นต้น ต่อมาพีแอนด์จีได้เข้าซื้อกิจการของแคล์รอล ยิลเลตต์ เวลล่าและผลิตภัณฑ์ผงซักฟอกและถนอมผ้าของคอลเกต-ปาล์มโอลีฟ ในประเทศไทย มาเลเซีย ฮ่องกง บรูไน พม่า ลาว และกัมพูชา ทำให้พีแอนด์จีได้สินค้ามาทำตลาดเพิ่มในประเทศไทย หลังจากเข้าซื้อกิจการเหล่านี้ นอกจากสินค้าของพีแอนด์จีเอง

## อ้างอิง

## แหล่งข้อมูลอื่น
* 
* 

หมวดหมู่:บริษัทของสหรัฐ
หมวดหมู่:บริษัทที่ก่อตั้งในปี พ.ศ. 2380
หมวดหมู่:บริษัทนานาชาติที่มีสำนักงานใหญ่อยู่ที่สหรัฐ
เพลงชาติสาธารณรัฐสังคมนิยมโซเวียตคาซัค

**[[เพลงชาติ]][[สาธารณรัฐสังคมนิยมโซเวียตคาซัค]]** () เป็นเพลงชาติของคาซัคสถานสมัยอยู่ภายใต้การปกครองของสหภาพโซเวียต.

## ประวัติ
ประพันธ์เนื้อร้องโดย มูคัน เทอเลบาเยฟ (คาซัค: Мұқан Төлебаев; Mūqan Tölebaev), เยฟเกนี บรูซิลอฟสกี (รัสเซีย: Евгений Брусиловский; Jevgenij Brusilovskij) และ ลาตีฟ คามีดี (คาซัค: Латиф Хамиди; Latif Hamidi), และ เรียบเรียงทำนองโดย แอบเดิลดา แทเจอบาเยฟ (คาซัค: Әбділда Тәжібаев; Äbdılda Täjıbaev), คาเยิม มูคาเมดคานอฟ (คาซัค: Қайым Мұқамедханов; Qaiym Mūhamedhanov) และ ฆาบีต มือเซอรีปอฟ (คาซัค: Ғабит Мүсірепов; Ğabit Müsırepov). ภายหลังการล่มสลายของสหภาพโซเวียตในปี พ.ศ. 2534, จึงได้มีการแก้ไขเนื้อร้องเพลงชาติใหม่เพื่อใช้เป็นเพลงชาติสาธารณรัฐคาซัคสถาน หลังจากนั้นอีก 1 ปี ในปี พ.ศ. 2535 ได้ประกาศใช้เนื้อร้องของเพลงชาติฉบับใหม่อย่างเป็นทางการ ซึ่งเพลงดังกล่าวได้ใช้มาจนถึงวันที่, 7 มกราคม พ.ศ. 2549
## เนื้อร้อง
### ภาษาคาซัค

### ภาษารัสเซีย

## ดูเพิ่ม

* ธงชาติสาธารณรัฐสังคมนิยมโซเวียตคาซัค
* ตราแผ่นดินของคาซัคสถาน
* เมนิงคาซัคสตานึม (2499)

## อ้างอิง

*Қазақ совет энциклопедиясы *(the [[Great Soviet Encyclopedia#Other Soviet Encyclopedias|Kazakh Soviet Encyclopedia]])* (1972–1978)

## แหล่งข้อมูลอื่น
* MIDI file 
* เพลงชาติสาธารณรัฐสังคมนิยมโซเวียตคาซัค (ขับร้อง)
* เนื้อร้อง (เพลงชาติสาธารณรัฐสังคมนิยมโซเวียตคาซัค) - nationalanthems.info 

คคาซัค
หมวดหมู่:สัญลักษณ์ของประเทศคาซัคสถาน
หมวดหมู่:ดนตรีคาซัคสถาน
พยัคฆ์ตะลุยพยัคฆ์

***พยัคฆ์ตะลุยพยัคฆ์*** (; ) เป็นภาพยนตร์นิยายกำลังภายใน กำกับโดยฉีเคอะ นำแสดงโดย เจ็ท ลี, โจว ซวิ่น, เฉินคุน, หลี่ หยูชุน, เกย ลุนเม่ย, ฝาน ส่าวหวง และ เมวิส ฟาน ซึ่งเป็นภาพยนตร์รีเมคจากเรื่อง *[[Dragon Gate Inn|ตะลุยแดนพยัคฆ์]]* (ค.ศ. 1966) และ *[[เดชคัมภีร์แดนพยัคฆ์]]* (ค.ศ. 1992) นำฉายในประเทศไทยโดย สหมงคลฟิล์ม การผลิตเริ่มในวันที่ 10 ตุลาคม ค.ศ. 2010 และถ่ายทำในระบบ 3 มิติ นอกจากนี้ นักแสดงอย่าง เฉินคุน ยังได้รับแสดงใน 2 บทบาท ทั้งขันทีซึ่งเป็นบทร้ายของเรื่อง รวมถึงในบทของจอมยุทธพเนจรในเรื่องเดียวกันอีกด้วย

## เนื้อเรื่องย่อ
ยุทธจักรเกิดการปั่นป่วนเมื่อ อู๋ ว่านเถียน มหาขันที ได้เข้ายึดอำนาจเบ็ดเสร็จแทนฮ่องเต้ มีคนทราบว่ามีสนมเอกนางหนึ่งที่กำลังตั้งครรภ์ต้องหลบหนีออกจากวัง และเธอได้มาพบกับจอมยุทธสาวลึกลับผู้หนึ่งซึ่งมีนามว่า หลิง เหยียนชิว โดยเธอได้พาสนมผู้นี้ไปยังโรงเตี๊ยมมังกร เมื่อฝ่ายขุนนางทราบเป้าหมายของอู๋ ว่านเถียนที่ออกจากวังเพื่อตามล่านางสนมและเด็ก จ้าว ฮวยอัน จอมยุทธผู้ผดุงคุณธรรม ก็ได้ติดตามกองทัพออกไปเพื่อขัดขวางการมุ่งสู่โรงเตี๊ยมมังกร โดยเหล่าจอมยุทธได้มาเผชิญหน้ากัน ณ ที่แห่งนี้ พร้อมกับแผนกลลวงที่ต่างฝ่ายไม่คาดคิดมาก่อน

## นักแสดงนำ
* เจ็ท ลี รับบทเป็น จ้าว ฮวยอัน
* โจว ซวิ่น รับบทเป็น หลิง เหยียนชิว
* เฉินคุน รับบทเป็น อู๋ ว่านเถียน/ ดาบวายุ
* หลี่ หยูชุน
* เกย ลุนเม่ย รับบทเป็น จิ้งจอกทะเลทราย
* ฝาน ส่าวหวง รับบทเป็น นักฆ่าหน้ากากดำ
* เมวิส ฟาน รับบทเป็น สนมเอก

## การสร้าง
แม้ว่าภาพยนตร์ชุดนี้จะมีเค้าโครงมาจาก *[[เดชคัมภีร์แดนพยัคฆ์]]* แต่ฉีเคอะก็ได้ปฏิเสธว่าภาพยนตร์นี้จะรีเมกจากภาพยนตร์เก่า หากแต่มีการเพิ่มจินตนาการขึ้นมาใหม่ ฉีเคอะยังได้ทำหน้าที่นอกเหนือไปจากการกำกับและผลิตภาพยนตร์ เพื่อทำให้มั่นใจว่ามีความแปลกใหม่ในส่วนของเนื้อเรื่อง

โดยถ่ายทำด้วยกล้อง Red One ที่มีความละเอียดสูง 4 ตัว และได้รับการดูแลโดย ชัค โคมินสกี้ ซึ่งเป็นทีมงานจากภาพยนตร์ *[[อวตาร (ภาพยนตร์)|อวตาร]]* และฉีเคอะยังได้ทำการศึกษาข้อมูลเกี่ยวกับอาวุธชนในเผ่าทะเลทรายมาใช้ประกอบในภาพยนตร์ อาทิ ดาบวงพระจันทร์ รวมถึงกรงเล็บพยัคฆ์

รวมทั้งได้มีการใช้เมือนตุนฮวง มณฑลกานซู ซึ่งเป็นดินแดนทะเลทราย ที่เป็นเส้นทางของขบวนคาราวานจากตะวันออกสู่ตะวันตก มาเป็นสถานที่ในการถ่ายทำ

## รางวัล
**[[เอเชียนฟิล์มอวอร์ดส ]] ครั้งที่ 6**
*เทคนิคพิเศษ: วุคคิม, จอช โคล, แฟรงกรี จง 
*ออกแบบเครื่องแต่งกาย: เอ๋อ จงหมั่น, หลี ซวนหวู
**[[Hong Kong Film Award|ฮ่องกงฟิล์มอวอร์ด]] ครั้งที่ 31**
*ตัดต่อยอดเยี่ยม: เหยา จื่อเว่ย
*ออกแบบฉากต่อสู้ยอดเยี่ยม: หยวน บิน, ซุน เจียนกุ้ย, อัลเลน หลัน ไห่ฮัน
*บันทึกเสียงยอดเยี่ยม: คิม ซอกวอน 
*เทคนิคพิเศษยอดเยี่ยม: วุกคิม, จอส โคล, แฟรงกี จง

## อ้างอิง

* ภาพแรก “เจ็ท ลี” ในหนังรีเมคของ “ฉีเคอะ” “Flying Swords of Dragon Gate” 

## แหล่งข้อมูลอื่น
*  
* 
* *[http://www.hkcinemagic.com/en/movie.asp?id=11479 พยัคฆ์ตะลุยพยัคฆ์] * ที่ Hong Kong Cinemagic
* 
* 

หมวดหมู่:หลี่ เหลียนเจี๋ย
หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:ภาพยนตร์ฮ่องกง
หมวดหมู่:ภาพยนตร์จีน
หมวดหมู่:ภาพยนตร์กังฟู
หมวดหมู่:ภาพยนตร์ศิลปะการต่อสู้
หมวดหมู่:ภาพยนตร์วูซู
หมวดหมู่:ภาพยนตร์กำลังภายใน
หมวดหมู่:ภาพยนตร์จีน 3 มิติ
หมวดหมู่:ภาพยนตร์ฮ่องกง 3 มิติ
หมวดหมู่:ภาพยนตร์ที่กำกับโดย ฉีเคอะ
ความรักเหนือสรรพสิ่ง

[thumb|upright|250px|"ความรักเหนือสรรพสิ่ง" เป็นคติพจน์จากละครเพลงเรื่อง ''[A Bold Stroke for a Wife|อะโบลด์สโตร็กฟอร์อะไวฟ์ (A Bold Stroke for a Wife)*]]

*'ความรักเหนือสรรพสิ่ง** (; ) หรือ **ความรักเยียวยาทุกสิ่ง*' (; ) อาจหมายถึง

* วรรณกรรม
** โวหารภาษาละตินจาก *ลำนำชาวนา ภาค 10 (Eclogue X)* ของ [[Virgil|เวอร์เจิล]] (Virgil)
** *เลิฟคองเคอส์ออล (Love Conquers All)*, นวนิยายของ [[Fred Saberhagen|เฟร็ด เซเบอร์ฮาเกน]] (Fred Saberhagen)
* จิตรกรรม
** *ความรักเหนือสรรพสิ่ง (Amor Vincit Omnia)*, ภาพเขียนของ [[คาราวัจโจ|มีเกลันเจโล คาราวัจโจ]] (Michelangelo Caravaggio) เมื่อราว ๆ ค.ศ. 1601–1602
* เพลง
** *อามอร์วินคิตอ็อมเนีย (Amor Vincit Omnia)*, อัลบั้มเพลงของ[[Pure Reason Revolution|เพียวร์รีเซินเรวอลูชัน]] (Pure Reason Revolution) เมื่อ ค.ศ. 2009
** "เลิฟคองเคอส์ออล", เพลงของ [[Radio Werewolf|เรดิโอ แวร์โวล์ฟ]] (Radio Werewolf)
** "เลิฟคองเคอส์ออล", อัลบั้มรวมเพลงของ [[Robert Benchley|โรเบิร์ต เบ็นชเลย์]] (Robert Benchley) เมื่อ ค.ศ. 1922
** "เลิฟคองเคอส์ออล", เพลงของ [[Deep Purple|ดีปเพอร์เพิล]] (Deep Purple) จากอัลบั้ม *สเลฟส์แอนด์มาสเตอส์ (Slaves and Masters)* เมื่อ ค.ศ. 1990
** "เลิฟคองเคอส์ออล", เพลงของ เยส (Yes) จากอัลบั้ม *เยสยียส์ (Yesyears)* เมื่อ ค.ศ. 1991
** [[Love Conquers All (ABC song)|"เลิฟค็องเคอส์ออล"]], เพลงของ [[ABC|เอบีซี]] (ABC) จากอัลบั้ม *อะบราคาดาบรา (Abracadabra)* เมื่อ ค.ศ. 1992
** "เลิฟคองเคอส์ออล", เพลงของ [[Ordo Rosarius Equilibrio|ออร์โด โรซาเรียส อีควิลิบริโอ]] (Ordo Rosarius Equilibrio) จากอัลบั้ม *เมกเลิฟแอนด์วอร์เดอะเว็ดล็อกอ็อฟอีควิลิเบรียม (Make Love, And War; The Wedlock Of Equilibrium)* เมื่อ ค.ศ. 2001
* ภาพยนตร์
** [[Love Conquers All (film)|*เลิฟคองเคอส์ออล'']], ภาพยนตร์ของ เฉิน ชุ่ยเหมย์ (Tan Chui Mui) เมื่อ ค.ศ. 2006
การปะทุของภูเขาไฟฟูจิ ปีโฮเอ

thumb|280px|แผนที่เถ้าภูเขาไฟที่ลอยไปตกในการปะทุปีโฮเอ
**การปะทุของ[[ภูเขาไฟฟูจิ]] ปีโฮเอ** () เริ่มขึ้นเมื่อวันที่ 16 ธันวาคม ค.ศ. 1707 (วันที่ 23 เดือน 11 ปีโฮเอที่ 4) และสิ้นสุดเมื่อวันที่ 1 มกราคม ค.ศ. 1708 (วันที่ 9 เดือน 12 ของปีโฮเอที่ 4) ระหว่างยุคเอโดะ แม้การระเบิดครั้งนั้นจะไม่มีลาวาไหลออกมา แต่ก็ได้ปลดปล่อยเถ้าภูเขาไฟกว่า 800 ล้านลูกบาศก์เมตรกินบริเวณกว้างโดยรอบภูเขาไฟ และลอยไปไกลถึงเอโดะที่อยู่ห่างออกไปเกือบ 100 กิโลเมตร เถ้าถ่านตกลงมาราวกับฝนในจังหวัดอิซุ คาอิ ซางามิและมูซาชิ ในเอโดะ เถ้าภูเขาไฟมีความหนาหลายเซนติเมตร

การปะทุเกิดขึ้นบนข้างตะวันออก-ตะวันออกเฉียงเหนือและก่อให้เกิดช่องภูเขาไฟใหม่อีกสามแห่ง เรียกว่า ช่องโฮเอหมายเลข 1, 2 และ 3 ภัยพิบัติกินเวลานานหลายวัน หลังจากเกิดแผ่นดินไหวแต่แรกและการปะทุเถ้าถ่าน ได้เกิดการขับหินที่รุนแรงกว่าออกมาในอีกไม่กี่วันให้หลัง ภูเขาไฟฟูจิไม่เคยปะทุอีกเลยนับแต่นั้น

## อ้างอิง

ฟุจิ ปีโฮเอ
หมวดหมู่:ภัยพิบัติในประเทศญี่ปุ่น
หมวดหมู่:พ.ศ. 2250
วันดี คำเอี่ยม

เรือเอกหญิง **วันดี คำเอี่ยม**  เป็นนักกีฬายกน้ำหนักหญิง ทีมชาติไทย สังกัดสมาคมยกน้ำหนักแห่งประเทศไทย เป็นชาวอำเภอราษีไศล จังหวัดศรีสะเกษ มีผลงานสร้างชื่อเสียงให้กับจังหวัดศรีสะเกษและประเทศไทย ด้วยรางวัลเหรียญทอง เหรียญเงิน และเหรียญทองแดง จากการเป็นตัวแทนประเทศไทยเข้าร่วมการแข่งขันกีฬายกน้ำหนักในระดับนานาชาติหลายรายการ

## ประวัติ
เกิดเมื่อวันที่ 18 มกราคม พ.ศ. 2521 ที่อำเภอราษีไศล จังหวัดศรีสะเกษ ในครอบครัวชาวชนบทที่ยากจน เป็นบุตรคนที่ 2 ในบรรดาพี่น้องทั้งหมดจำนวน 3 คน ซึ่งเป็นบุตรของนางราตรี คำเอี่ยม กับนายเสวียน คำเอี่ยม

เริ่มต้นชีวิตนักกีฬาเมื่ออายุ 13 ปี ด้วยการเป็นนักกรีฑาให้กับโรงเรียน ขณะกำลังศึกษาอยู่ในระดับชั้นมัธยมศึกษาปีที่ 1 สามารถคว้ารางวัลเหรียญทอง จากการแข่งขันกรีฑาระดับจังหวัดหลายรายการในการแข่งขันวิ่งระยะสั้น หลังจากนั้น เมื่ออายุ 17 ปี ระหว่างที่กำลังศึกษาในระดับมัธยมศึกษาตอนปลาย ได้เริ่มผันตัวเองจากกีฬากรีฑามาสู่กีฬายกน้ำหนักโดยการแนะนำของอาจารย์ประสงค์ สุรพล ผู้ฝึกสอนกีฬาประจำโรงเรียนสตรีสิริเกศ จังหวัดศรีสะเกษ ซึ่งเห็นว่าลักษณะทางกายภาพและโครงสร้างทางสรีระของเธอเหมาะสมที่จะฝึกฝนและพัฒนาไปสู่การเป็นนักยกน้ำหนักที่ประสบความสำเร็จได้

ปัจจุบัน วันดี คำเอี่ยม รับราชการทหาร และเป็นผู้ฝึกสอนยกน้ำหนักที่โรงเรียนศึกษาสงเคราะห์ จังหวัดสุราษฎร์ธานี

## เกียรติประวัติและผลงาน
### กีฬาโอลิมปิกเกมส์
* ปี 2004 : 1 เหรียญทองแดง จากการแข่งขันยกน้ำหนักหญิง รุ่น 58 กิโลกรัม ในกีฬาโอลิมปิกเกมส์ ที่กรุงเอเธนส์ ประเทศกรีซ
* ปี 2008 : อันดับที่ 4 จากการแข่งยกน้ำหนักหญิงรุ่น 58 กิโลกรัม ในกีฬาโอลิมปิกเกมส์ ที่กรุงปักกิ่ง สาธารณรัฐประชาชนจีน
* ปี 2016 : ได้เหรียญทองแดง ปักกิ่ง 2008 เนื่องจากนักกีฬาชาวรัสเซียใช้สารกระตุ้น

### การแข่งขันยกน้ำหนักชิงแชมป์โลก
* ปี 2002 : 2 เหรียญเงิน
* ปี 2005 : 3 เหรียญเงิน
* ปี 2006 : 1 เหรียญทอง, 3 เหรียญทองแดง

### กีฬามหาวิทยาลัยโลก
* ปี 2003 : 1 เหรียญทอง, 2 เหรียญเงิน
* ปี 2006 : 2 เหรียญทอง, 1 เหรียญเงิน

### กีฬาเอเชียนเกมส์
* ปี 2005 : 1 เหรียญเงิน 

### การแข่งขันยกน้ำหนักชิงแชมป์เอเชีย
* ปี 2001 : 1 เหรียญทอง, 2 เหรียญเงิน
* ปี 2005 : 3 เหรียญทอง
* ปี 2007 : 3 เหรียญเงิน

## เครื่องราชอิสริยาภรณ์
* 
* 

## อ้างอิง

## แหล่งข้อมูลอื่น
* เว็บไซต์สมาคมยกน้ำหนักแห่งประเทศไทย
* ข้อมูลของวันดี คำเอี่ยม จากบล็อกโอเค เนชัน ในเครือสำนักข่าวเนชัน

หมวดหมู่:บุคคลจากอำเภอราษีไศล
หมวดหมู่:นักยกน้ำหนักหญิงชาวไทย
หมวดหมู่:นักกีฬาไทยที่ได้เหรียญทองแดงโอลิมปิก
หมวดหมู่:นักกีฬาไทยที่ได้เหรียญเงินเอเชียนเกมส์
หมวดหมู่:ทหารเรือชาวไทย
หมวดหมู่:ผู้ได้รับเครื่องราชอิสริยาภรณ์ ต.ภ.
หมวดหมู่:ผู้ฝึกสอนยกน้ำหนัก
หมวดหมู่:บุคคลจากโรงเรียนเทพลีลา
หมวดหมู่:บุคคลจากโรงเรียนสตรีสิริเกศ
หมวดหมู่:นักกีฬาจากจังหวัดศรีสะเกษ
ก่อเกียรติ สิริยะเสถียร

**ก่อเกียรติ สิริยะเสถียร** (เกิด 16 กันยายน พ.ศ. 2506) อดีตสมาชิกสภาผู้แทนราษฎรจังหวัดนครปฐม เขต 3 สังกัดพรรคไทยรักไทย ปัจจุบันสังกัดพรรคชาติไทยพัฒนา

## ประวัติ
ก่อเกียรติ สิริยะเสถียร เกิดเมื่อวันที่ 16 กันยายน พ.ศ. 2506 เป็นบุตรของนายอั้นและนางสุพรรณ สิริยะเสถียร มีพี่น้อง 4 คน จบการศึกษามัธยมศึกษาตอนปลาย จากโรงเรียนอำนวยศิลป์ พระนคร สำเร็จการศึกษา บัญชีบัณฑิต สาขาบัญชี มหาวิทยาลัยเชียงใหม่ และศึกษาศาสตรมหาบัณฑิต สาขาการบริหารการศึกษา มหาวิทยาลัยศิลปากร สมรสกับนางเนาวรัตน์ มีบุตรธิดา 4 คน

## งานการเมือง
อดีตเป็นนายกเทศมนตรีเทศบาลบางเลน และรองนายกองค์การบริหารส่วนจังหวัดนครปฐม ตามลำดับ ได้รับการเลือกตั้งเป็นครั้งแรกใน ปี พ.ศ. 2548 พรรคไทยรักไทย และสังกัดกลุ่มบ้านริมน้ำ ของนายสุชาติ ตันเจริญ

เขาลงสมัครรับเลือกตั้งในพื้นที่จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคชาติไทยพัฒนา แต่ไม่ได้รับเลือกตั้ง ในสมัยถัดมา เขาลงสมัครรับเลือกตั้งในพื้นที่จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 สังกัดพรรคชาติไทยพัฒนาเช่นเดิม แต่ก็ไม่ได้รับเลือกตั้ง

### สมาชิกสภาผู้แทนราษฎร
ก่อเกียรติ สิริยะเสถียร ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดนครปฐม สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดนครปฐม สังกัดพรรคพลังประชาชน
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนครปฐม สังกัดพรรคเพื่อไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
* นายก่อเกียรติ สิริยะเสถียร , เว็บไซต์รัฐสภาไทย
* บัญชีแสดงรายการทรัพย์สินและหนี้สินของนายก่อเกียรติ สิริยะเสถียร, สำนักงานคณะกรรมการป้องกันและปราบปรามการทุจริตแห่งชาติ
* ข้อมูลนักการเมืองไทย (นายก่อเกียรติ สิริยะเสถียร), ศูนย์ข้อมูลนักการเมืองไทย

หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดนครปฐม
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลจากโรงเรียนอำนวยศิลป์
หมวดหมู่:บุคคลจากคณะบริหารธุรกิจ มหาวิทยาลัยเชียงใหม่
หมวดหมู่:บุคคลจากคณะศึกษาศาสตร์ มหาวิทยาลัยศิลปากร
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:นายกเทศมนตรีในจังหวัดนครปฐม
อนุชา สะสมทรัพย์

**อนุชา สะสมทรัพย์**  (เกิด 2 มีนาคม พ.ศ. 2497)  เป็นนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรจังหวัดนครปฐม อดีตรัฐมนตรีช่วยว่าการกระทรวงสาธารณสุข ในรัฐบาลแพทองธาร ชินวัตร อดีตรองหัวหน้าพรรคชาติไทยพัฒนา และอดีตสมาชิกวุฒิสภาจังหวัดนครปฐม

## ประวัติ
อนุชา เกิดเมื่อวันที่ 2 มีนาคม พ.ศ. 2497 ที่ตำบลห้วยจรเข้ อำเภอเมืองนครปฐม จังหวัดนครปฐม เป็นบุตรนายประเสริฐ และนางสุนีย์ สะสมทรัพย์ มีพี่น้อง 3 คน ได้แก่
# เผดิมชัย สะสมทรัพย์
# ไชยยศ สะสมทรัพย์
# ไชยา สะสมทรัพย์
ด้านครอบครัวสมรสกับนางสุมลรัตน์ สะสมทรัพย์ มีบุตร 4 คน

สำเร็จการศึกษา บริหารธุรกิจบัณฑิต สาขาการจัดการทั่วไป จากมหาวิทยาลัยราชภัฏสวนดุสิต และศิลปศาสตรมหาบัณฑิต สาขาสังคมศาสตร์เพื่อการพัฒนา จากมหาวิทยาลัยราชภัฏนครปฐม

## งานการเมือง
อนุชา เข้าสู่การเมืองระดับชาติด้วยการเป็นสมาชิกวุฒิสภาไทย ชุดที่ 9 ต่อมาได้ลงสมัครสมาชิกสภาผู้แทนราษฎรครั้งแรกในปี พ.ศ. 2550 สังกัดพรรคพลังประชาชน และได้รับการเลือกตั้งอีกครั้งในปี พ.ศ. 2554 สังกัดพรรคเพื่อไทย

การเลือกตั้งการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคชาติไทยพัฒนา แต่ไม่ได้รับเลือกตั้ง

การเลือกตั้งการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 สังกัดพรรคชาติไทยพัฒนา ได้รับเลือกตั้งด้วยคะแนน 36,422 คะแนน

### สมาชิกสภาผู้แทนราษฎร
อนุชา สะสมทรัพย์ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดนครปฐม สังกัดพรรคพลังประชาชน
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนครปฐม สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดนครปฐม สังกัดพรรคชาติไทยพัฒนา
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดนครปฐม สังกัดพรรคภูมิใจไทย

### สมาชิกวุฒิสภา
อนุชา สะสมทรัพย์ ได้รับการเลือกตั้งเป็นสมาชิกวุฒิสภามาแล้ว 1 สมัย คือ
# การเลือกตั้งสมาชิกวุฒิสภาไทยเป็นการทั่วไป พ.ศ. 2549 จังหวัดนครปฐม

## เครื่องราชอิสริยาภรณ์
 

## อ้างอิง

## แหล่งข้อมูลอื่น
*นายอนุชา สะสมทรัพย์ , เว็บไซต์รัฐสภาไทย
*บัญชีแสดงรายการทรัพย์สินและหนี้สินของนายอนุชา สะสมทรัพย์, สำนักงานคณะกรรมการป้องกันและปราบปรามการทุจริตแห่งชาติ
*ข้อมูลนักการเมืองไทย (นายอนุชา สะสมทรัพย์), ศูนย์ข้อมูลนักการเมืองไทย

หมวดหมู่:บุคคลจากอำเภอเมืองนครปฐม
หมวดหมู่:สกุลสะสมทรัพย์
หมวดหมู่:นักการเมืองจากจังหวัดนครปฐม
หมวดหมู่:สมาชิกสภาผู้แทนราษฎรจังหวัดนครปฐม
หมวดหมู่:สมาชิกวุฒิสภาจังหวัดนครปฐม
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:นักการเมืองพรรคชาติไทยพัฒนา
หมวดหมู่:นักการเมืองพรรคภูมิใจไทย
หมวดหมู่:บุคคลจากมหาวิทยาลัยราชภัฏนครปฐม
หมวดหมู่:บุคคลจากคณะวิทยาการจัดการ มหาวิทยาลัยสวนดุสิต
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ดาวพระศุกร์

thumb|ภาพยนตร์ ดาวพระศุกร์ (2509)|229x229px
thumb|ภาพยนตร์ ดาวพระศุกร์ (2524)
thumb|ภาพยนตร์ ดาวพระศุกร์ (2537)
thumbnail|default|ละคร ดาวพระศุกร์ 2545

**ดาวพระศุกร์** เป็นบทประพันธ์ของ ข. อักษราพันธ์ (นามปากกาของ หม่อมหลวงศรีทอง ลดาวัลย์) บทประพันธ์นี้ประพันธ์ในปี พ.ศ. 2504 และได้รับมาทำเป็นภาพยนตร์ในปี พ.ศ. 2509 นำแสดงโดยมิตร ชัยบัญชา และพิศมัย วิไลศักดิ์ ต่อมาได้รับการนำกลับมาสร้างเป็นภาพยนตร์อีกครั้งในปี พ.ศ. 2524 นำแสดงโดยสรพงศ์ ชาตรี และอาภาพร กรทิพย์ และในปี พ.ศ. 2537 นำแสดงโดยสกาวใจ พูนสวัสดิ์

บทประพันธ์นี้ยังได้รับการนำมาสร้างเป็นภาพยนตร์โทรทัศน์และละครออกอากาศทางช่อง 7 อีก 3 ครั้ง ซึ่งได้รับความนิยมเป็นอย่างมาก ครั้งแรกในปี พ.ศ. 2523 (พล พลากร และมนฤดี ยมาภัย), พ.ศ. 2537 (ศรราม เทพพิทักษ์ และสุวนันท์ คงยิ่ง) และ พ.ศ. 2545 (ดนุพร ปุณณกันต์ และอติมา ธนเสนีวัฒน์) ละครโทรทัศน์ฉบับปี พ.ศ. 2537 โด่งดังเป็นที่นิยมอีกครั้งจนเป็นละครที่มีเรตติงสูงสุดอันดับสองในประวัติศาสตร์ละครไทยรองจากละครคู่กรรม และยังแจ้งเกิดสุวนันท์ คงยิ่ง จนกลายมาเป็นนางเอกยอดนิยมอันดับต้น ๆ ของเมืองไทยมาจนถึงทุกวันนี้

## นักแสดงนำ

## รางวัล
; **ละครดาวพระศุกร์ ปี 2523**
* รางวัลทีวีตุ๊กตาทองมหาชน ครั้งที่ 2 ประจำปี 2524 
** ผู้แสดงยอดนิยมที่ 1 ฝ่ายชาย พล พลากร ดาวพระศุกร์ (ช่อง 7)
** ผู้แสดงยอดนิยมที่ 1 ฝ่ายหญิง มนฤดี ยมาภัย ดาวพระศุกร์ (ช่อง 7)
** ภาพยนตร์โทรทัศน์ยอดนิยม ดาวพระศุกร์ (ช่อง 7)

## อ้างอิง
* ดาวพระศุกร์ (2537)
* ละคร ดาวพระศุกร์ (2537) ช่อง 7
* ละคร ดาวพระศุกร์ (2545) ช่อง 7

หมวดหมู่:นวนิยายไทย

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2509
หมวดหมู่:ภาพยนตร์ไทยที่ออกฉายในปี พ.ศ. 2524
หมวดหมู่:ภาพยนตร์ไทยที่ออกฉายในปี พ.ศ. 2537
หมวดหมู่:ละครโทรทัศน์ไทย
หมวดหมู่:วรรณกรรมที่สร้างเป็นภาพยนตร์
หมวดหมู่:วรรณกรรมที่สร้างเป็นละครโทรทัศน์
หมวดหมู่:ละครโทรทัศน์ไทยในปี พ.ศ. 2537
หมวดหมู่:ละครโทรทัศน์ช่อง 7
หมวดหมู่:ละครโทรทัศน์ไทยในปี พ.ศ. 2523
หมวดหมู่:ละครโทรทัศน์ไทยในปี พ.ศ. 2545
หมวดหมู่:ละครโทรทัศน์โดยดาราวิดีโอ
หมวดหมู่:ละครโทรทัศน์ไทยในคริสต์ทศวรรษ 1990
หมวดหมู่:ละครโทรทัศน์ไทยในคริสต์ทศวรรษ 2000
หมวดหมู่:ละครโทรทัศน์ไทยในคริสต์ทศวรรษ 1980
บรรยากาศ (หน่วยวัด)

**บรรยากาศมาตรฐาน** (สัญลักษณ์: **atm**) เป็นความดันอ้างอิงระหว่างประเทศซึ่งนิยามว่ามีค่าเท่ากับ 101,325 ปาสกาล และอดีตเคยใช้เป็นหน่วยวัดความดัน เพื่อการนำไปใช้ จึงใช้หน่วยบาร์ ซึ่งมีค่าเท่ากับ 105 ปาสกาล แทน ความแตกต่างประมาณ 1% นี้ไม่สำคัญมากนักสำหรับการนำไปใช้หลายกรณี และอยู่ในพิสัยผิดพลาดของเครื่องมือวัดความดันมาตรฐาน

## หน่วยอื่น
1 บรรยากาศ 
≡ 1.01325 บาร์
≡ 101325 ปาสกาล
≡ 1013.25 มิลลิบาร์
≡ 760 ทอร์
≈ 760 มิลลิเมตรปรอท ที่ 0&nbsp;°C
≈ 76 เซนติเมตร ปรอท  ที่ 0&nbsp;°C
## อ้างอิง

หมวดหมู่:บรรยากาศ
หมวดหมู่:ความดัน
หมวดหมู่:หน่วยวัด
หมวดหมู่:วิศวกรรมเคมี
หมวดหมู่:วิศวกรรมสิ่งแวดล้อม
หมวดหมู่:วิศวกรรมเครื่องกล
หมวดหมู่:เคมีเชิงฟิสิกส์
หมวดหมู่:มาตรฐาน
หมวดหมู่:อุณหพลศาสตร์
อุณหภูมิและความดันมาตรฐาน

**อุณหภูมิและความดันมาตรฐาน** (, ย่อไม่เป็นทางการ: STP) เป็นชุดภาวะมาตรฐานสำหรับการวัดเชิงทดลอง ซึ่งกำหนดขึ้นเพื่อเปรียบเทียบระหว่างชุดข้อมูลได้ มาตรฐานที่ใช้กันมากที่สุดเป็นของสหภาพเคมีบริสุทธิ์และเคมีประยุกต์ระหว่างประเทศ (IUPAC) และสถาบันมาตรฐานและเทคโนโลยีแห่งชาติ (NIST) แม้ทั้งสองจะยังมิใช่มาตรฐานที่เป็นที่ยอมรับกันโดยสากล องค์การอื่นได้กำหนดนิยามอื่นภาวะอ้างอิงมาตรฐานแตกต่างกันไปเป็นของตน

ในวิชาเคมี IUPAC ได้กำหนดอุณหภูมิและความดันมาตรฐานว่าเป็นอุณหภูมิ 273.15 K (0 °C, 32 °F) และความดันสัมบูรณ์ 100 กิโลปาสกาล (14.504 พีเอสไอ, 0.986 บรรยากาศ  แต่มาตรฐานที่ใช้กันมากกว่า คือ อุณหภูมิและความดันมาตรฐานของสิ่งแวดล้อม (SATP) หมายถึง อุณหภูมิ 298.15 K (25 °C, 77 °F) และความดันสัมบูรณ์ 100 กิโลปาสกาล

## ปริมาตรต่อโมลของแก๊ส
ปริมาตรต่อโมลของแก๊สสามารถคำนวณได้ด้วยความแม่นยำ โดยใช้กฎรวมแก๊สสำหรับแก๊สในอุดมคติ มีสมการว่า

P V = nRT

โดยที่

## อ้างอิง

## แหล่งข้อมูลอื่น
* "Standard conditions for gases"  จาก IUPAC *Gold Book*
* "Standard pressure"  จาก IUPAC *Gold Book*
* "STP"  จาก IUPAC *Gold Book*
* "Standard state"  จาก IUPAC *Gold Book*

หมวดหมู่:บรรยากาศ
หมวดหมู่:อุณหพลศาสตร์
หมวดหมู่:แก๊ส
หมวดหมู่:การวัด
หมวดหมู่:เคมีเชิงฟิสิกส์
มีโก

**มีโก/ฮัมมาตัน โอเอส** (MeeGo/HarmattanOS) คือชื่อของ ระบบปฏิบัติการสำหรับคอมพิวเตอร์พกพา, แทปเล็ตและโทรศัพท์เคลื่อนที่อัจฉริยะตัวหนึ่งบนรากฐานของระบบ Linux สาย Debian โครงการได้รับการอุปถัมภ์โดยองค์กรไม่แสวงหาผลกำไรเพื่อการพัฒนาการกระจายระบบปฏิบัติการลีนุกซ์(The Linux Foundation)โดยมีการนำเคเนลเลเยอร์จากแกนฐานการกระจายของระบบ GNU/Linux ในสาย Debian มาต่อยอดซึ่งโปรเจค MeeGo หรือ Maemo series 6 (codename : Harmattan)  มีการประกาศความร่วมมือโดยแกนนำจากฝั่งผู้พัฒนาเทคโนโลยีไมโครโปรเซสเซอร์ชิปอันดับ1 โดย Intel กับผู้พัฒนาอุปกรณ์สื่อสารเคลื่อนที่ยักษ์ใหญ่ของโลกอันดับ1 ณ ช่วงเวลานั้นเหมือนกัน (2010) ก็คือ Nokia ร่วมสนับสนุนจากหลายพันธมิตรฯทั้ง Novell และ AMD คู่แข่งและคู่ค้าของ intel โดยวางโครงสร้างระบบปฏิบัติการสำหรับอนาคตกระจายใช้ได้ในหลายอุปกรณ์ตั้งแต่การทำงานในคอมพิวเตอร์, Netbook , Tablet, Handset In-Vehicle( Car Infotainment), Smart TV, Smartphone และ Media Player Device (PMP) เพื่อเป็นระบบปฏิบัติการเสรีขั้วทางเลือกใหม่ที่เป็นอิสระ พัฒนาก้าวกระโดดและสามารถปรับให้เข้ากันได้กับทุกสถาปัตยกรรม เช่นเดียวกับ Android OS

## อ้างอิง

## แหล่งข้อมูลอื่น
* เว็บไซต์ meego.com 
* ข่าวเปิดตัว meego

หมวดหมู่:การแจกจ่ายลินุกซ์
หมวดหมู่:ซอฟต์แวร์ในปี พ.ศ. 2553
เยื่อบุหัวใจอักเสบติดเชื้อ

**เยื่อบุหัวใจอักเสบติดเชื้อ** () คือภาวะเยื่อบุหัวใจอักเสบอย่างหนึ่ง ซึ่งเป็นภาวะซึ่งมีการอักเสบติดเชื้อของผิวเนื้อเยื่อชั้นในสุดของหัวใจส่วนที่สัมผัสกับเลือด (เช่น ลิ้นหัวใจ เป็นต้น) ส่วนใหญ่เกิดจากการติดเชื้อแบคทีเรีย แต่ก็เกิดจากการติดเชื้อในกลุ่มอื่นๆ ได้เช่นกัน

ลิ้นหัวใจเป็นอวัยวะซึ่งไม่มีระบบเลือดที่มาเลี้ยงโดยตรง จึงไม่มีทางที่จะให้เซลล์ของระบบภูมิคุ้มกันเช่นเม็ดเลือดขาวเดินทางมาทำงานที่ลิ้นหัวใจได้ ดังนั้นหากมีการติดเชื้อที่ลิ้นหัวใจและก่อตัวเป็นก้อนเชื้อ (vegetation) ร่างกายจะไม่สามารถกำจัดก้อนเชื้อนี้ได้ด้วยระบบภูมิคุ้มกัน การที่ลิ้นหัวใจไม่มีระบบเลือดมาเลี้ยงยังทำให้เป็นปัญหาในการรักษา เพราะยาจะไปถึงลิ้นหัวใจที่ติดเชื้อได้ยากเช่นกัน

ลิ้นหัวใจที่ปกติจะทำให้เลือดไหลผ่านได้โดยไม่ติดขัด แต่หากลิ้นหัวใจได้รับความเสียหาย เช่น จากไข้รูมาติก จะทำให้เลือดไหลผ่านอย่างไม่เป็นระเบียบ เพิ่มโอกาสที่เชื้อแบคทีเรียจะเกาะติดลิ้นหัวใจได้

หมวดหมู่:โรคลิ้นหัวใจ
ยูนิลีเวอร์

**ยูนิลีเวอร์** (Unilever) เป็นบริษัทผู้ผลิตสินค้าอุปโภคบริโภค เป็นผู้ผลิตอาหาร เครื่องดื่ม ผงซักฟอก และสินค้าเพื่อสุขอนามัยส่วนบุคคล  เป็นผู้ผลิตสินค้าอุปโภคบริโภคที่มียอดขายสูงสุดเป็นอันดับหนึ่งของโลก มียอดขาย 2 ล้านล้าน บาท จำหน่ายอยู่ใน 190 ประเทศทั่วโลก และมีสินค้ากว่า 400 ตราสินค้า ผู้บริโภคใช้สินค้ายูนิลีเวอร์ ทุกวัน 2.5 พันล้านคน/วัน 

ยูนิลีเวอร์เป็นบริษัทข้ามชาติของสหราชอาณาจักรและเนเธอร์แลนด์ โดยเกิดจากการควบรวมกิจการของบริษัทลีเวอร์บราเธอร์ ผู้ผลิตสบู่ของสหราชอาณาจักร และบริษัทมาร์การีน ยูนี ผู้ผลิตเนยเทียมของเนเธอร์แลนด์ เมื่อปี ค.ศ. 1929   ปัจจุบันยูนิลีเวอร์เป็นบริษัทจดทะเบียนในตลาดหลักทรัพย์แบบสองตลาด โดยมีสำนักงานใหญ่ที่ลอนดอน สหราชอาณาจักร ใช้ชื่อว่า **ยูนิลีเวอร์ พีแอลซี** (Unilever PLC) และสำนักงานใหญ่ที่รอตเทอร์ดาม ประเทศเนเธอร์แลนด์ ใช้ชื่อว่า **ยูนิลีเวอร์ เอ็น. วี.** (Unilever N.V.)

เมื่อวันที่ 29 พฤศจิกายน 2020 บริษัทได้กลายเป็นบริษัทของสหราชอาณาจักรที่ถือหุ้นทั้งหมด

## นโยบายสวัสดิภาพสัตว์
ยูนิลีเวอร์เป็นหนึ่งในบริษัทแรกๆ ที่เริ่มทำงานกับผู้ผลิตไข่ไก่เพื่อเริ่มจัดหาไข่ไก่มาใช้ในผลิตภัณฑ์  ยูนิลีเวอร์กล่าวว่าทางบริษัทได้เริ่มใช้ไก่จากฟาร์มปลอดกรงแล้ว(cage-free) 100% ในทวีปยุโรปตั้งแต่ พ.ศ. 2552  ยูนิลีเวอร์กล่าวว่ามุ่งมั่นที่จะขยายความสำเร็จในการใช้ไข่ไก่จากฟาร์มปลอดกรง(cage-free)  100% (สำหรับผลิตภัณฑ์ไข่ทุกชนิด) ไปทั้งยุโรปและทวีปอเมริกาเหนือภายใน พ.ศ. 2563 และทั่วโลกภายใน พ.ศ. 2568

## อ้างอิง

## แหล่งข้อมูลอื่น
* 
* 

หมวดหมู่:บริษัทของสหราชอาณาจักร
หมวดหมู่:บริษัทจดทะเบียนในตลาดหลักทรัพย์นิวยอร์ก
หมวดหมู่:บริษัทจดทะเบียนในตลาดหลักทรัพย์ลอนดอน
หมวดหมู่:ธุรกิจอาหาร
หมวดหมู่:บริษัทข้ามชาติ
หมวดหมู่:บริษัทอังกฤษที่ก่อตั้งในปี พ.ศ. 2472
หมวดหมู่:บริษัทที่ตั้งอยู่ในลอนดอน
ลักกีสตาร์

**ลักกีสตาร์** ( รวมไปถึงการสะกดแบบอื่น, อาจมี **เดอะ** (The) นำหน้า, หรือในรูปพหูพจน์) อาจหมายถึง

## อนิเมะ และมังงะ

* *[[Lucky☆Star|ลักกี ☆ สตาร์]] (Lucky☆Star)*, มังงะสี่ช่องจบโดย คะงะมิ โยะชิมิซุ (Kagami Yoshimizu) ซึ่งต่อมาทำเป็นอนิเมะและวิดีโอเกม *(ตัวละครในภาพ)*
* "ลักกีสตาร์", แองเจิลเฟรม (Angel Frame) แบบหนึ่งจากมังงะเรื่อง *แกแลกซีแองเจิล (Galaxy Angel)*

## ภาพยนตร์, โทรทัศน์ และละครเวที

* ''ลักกีสตาร์'', ภาพยนตร์ ค.ศ. 1929
* ''เดอะลักกีสตาร์'', ภาพยนตร์แคนาดา ค.ศ. 1880
* *[[ลักกีสตาส์ (ภาพยนตร์)|ลักกีสตาส์]]*, ภาพยนตร์ชุดแนวตลกของฮ่องกง
* *[[La Buena Estrella|ลาเบวนาเอสเตรยา]] (La Buena Estrella)*, ภาพยนตร์สเปน ค.ศ. 1997
* ลักกีสตาร์, โฆษณารถยนต์เมอร์เซเดสเอสแอล (Mercedes SL) ทางโทรทัศน์เมื่อ ค.ศ. 2002 ซึ่งทำเป็นตัวอย่างภาพยนตร์
* *[[เดอะลักกีสตาร์ (อุปรากร)|เดอะลักกีสตาร์]]*, อุปรากรอังกฤษซึ่ง อีวาน คาริล (Ivan Caryll) ประพันธ์ขึ้นเมื่อ ค.ศ. 1899
* ลักกีสตาร์, สถานีโทรทัศน์ในสหราชอาณาจักร

## วรรณกรรม
* ลักกีสตาร์ซีรีส์, ชุดนวนิยายแนววิทยาศาสตร์สำหรับเยาวชน โดย ไอแซ็ก อาซิม็อฟ (Isaac Asimov)
* *[[Lucky Star (novel)|ลักกีสตาร์]]*, นวนิยายโดย แคธี แคสซีดี (Cathy Cassidy)

## นักดนตรี
* ลักกีสตาร์, วงดนตรีหญิง
* ลักกีสตาร์, ชื่อในวงการของเลสลี มอร์ริสัน (Leslie Morrison) นักดนตรีหญิงชาวออสเตรเลียที่มีชื่อเสียงในคริสต์ทศวรรษ 1960

## เพลง
* *[[Lucky Star (album)|ลักกีสตาร์]]*, อัลบั้มเพลงของ แดเนีบล ซีเจิร์ต (Daniel Siegert)
* "ลักกีสตาร์", เพลงของมาด็อนนาเมื่อ ค.ศ. 1984
* "ลักกีสตาร์", เพลงของเบสเมนต์แจ็กซ์เมื่อ ค.ศ. 2003
* "ลักกีสตาร์", เพลงของแอนเดรียส์ จอห์นสัน (Andreas Johnson) และแคโรลา ฮักควิสต์ (Carola Häggkvist) เมื่อ ค.ศ. 2008
* "ลักกีสตาร์", เพลงของอาเล็กซ์ ลอยด์ (Alex Lloyd) จากอัลบั้ม *[[Black the Sun|แบล็กเดอะซัน]] (Black the Sun)*
* "ลักกีสตาร์", เพลงของเอลเลียต ไมเนอร์ (Elliot Minor) จากอัลบั้ม *[[Elliot Minor (album)|เอลเลียต ไมเนอร์]] (Elliot Minor)*
* "ลักกีสตาร์", เพลงของกูกูดอลส์ (Goo Goo Dolls) จากอัลบั้ม *[[Superstar Car Wash|ซูเปอร์สตาร์คาร์วอช]] (Superstar Car Wash)*
* "ลักกีสตาร์", เพลงของซูเปอร์ฟังก์ (Superfunk) และ รอน แคร์รอล (Ron Carroll)
* "เดอะลักกีสตาร์", เพลงของเดอะบริลเลียนต์กรีน (The Brilliant Green) จากอัลบั้ม *[[Los Angeles (The Brilliant Green album)|ลอสแอนเจลิส]] (Los Angeles)*
* "ลักกีสตาร์", เพลงจบอนิเมะเรื่อง *[[Prétear|เพรเทียร์]] (Prétear)*
30 กำลังแจ๋ว

**30 กำลังแจ๋ว** (อังกฤษ : Fabulous 30) เป็นภาพยนตร์ไทย แนวโรแมนติก-คอมเมดี้ ผลงานการกำกับภาพยนตร์ลำดับที่ 8 ของ สมจริง ศรีสุภาพ (คิง) ผลิตโดยค่าย เอ็ม เทอร์ตี้ไนน์ ออกฉายวันที่ 3 พฤศจิกายน พ.ศ. 2554 ได้รับการจัดเรตติ้งภาพยนตร์ประเภท น 13+ (ภาพยนตร์ที่เหมาะสมกับผู้มีอายุตั้งแต่ 13 ปีขึ้นไป)

## เรื่องย่อ
ภาพยนตร์เรื่องนี้เล่าเกี่ยวกับความรักระหว่างเพื่อนในกลุ่ม ทั้งแบบความรักแบบเพื่อน และความรักแบบหนุ่มสาว การพัฒนาความสัมพันธ์จากเพื่อน ไปเป็นคนรัก

## รายชื่อนักแสดง
* พัชราภา ไชยเชื้อ แสดงเป็น จ๋า
* ภูภูมิ พงศ์ภาณุ แสดงเป็น ปอ / ราสิต
* ปีเตอร์ คอร์ป ไดเรนดัล แสดงเป็น นภ
* นิธิศ วารายานนท์ แสดงเป็น เซน
* วรินดา ดำรงผล แสดงเป็น เจ๊ใหญ่
* อรอานิญช์ พีรชาขจรพัฒน์ แสดงเป็น ป้าอ้วน
* ศศิพินทุ์ ศิริวานิช แสดงเป็น ยุ้ย
* เบญจวรรณ์ เพียรทำดี แสดงเป็น ซี
* อารดา อารยวุฒิ แสดงเป็น กิ๊ฟ
* ณัฐพงศ์ พิบูลธนเกียรติ แสดงเป็น ต๋ง

## เพลงประกอบภาพยนตร์
* **มันคงเป็นความรัก** ร้องโดย แสตมป์
* **คนสุดท้าย** ร้องโดย จิดา
* **โชคดี** ร้องโดย สันต์ ภิรมย์ภักดี
* **30 กำลังแจ๋ว** ร้องโดย ซูเปอร์เบเกอร์

## รางวัล

## อ้างอิง

## แหล่งข้อมูลอื่น
* เว็บไซต์อย่างเป็นทางการ ภาพยนตร์ 30 กำลังแจ๋ว 
* ข้อมูล 30 กำลังแจ๋ว  จาก thaicinema.org
* ข้อมูล 30 กำลังแจ๋ว  จาก majorcineplex.com
* 

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2554
หมวดหมู่:ภาพยนตร์รักตลกไทย
หมวดหมู่:ภาพยนตร์ที่กำกับโดย สมจริง ศรีสุภาพ
หมวดหมู่:ภาพยนตร์ไทยในคริสต์ทศวรรษ 2010
หมวดหมู่:ภาพยนตร์ภาษาไทยในคริสต์ทศวรรษ 2010
สโมสรวอลเลย์บอลคอสโม เชียงราย

**สโมสรวอลเลย์บอลคอสโม เชียงราย** หรือชื่อเดิม **สโมสรวอลเลย์บอลเชียงราย** ที่ได้ก่อตั้งขึ้นเมื่อปี วันที่ 5 มกราคม พ.ศ. 2553  โดยมีผู้ก่อตั้ง ประกอบด้วย วิจิตรศักดิ์ มงคลสาร, พีระพงษ์ ดวงสนิท, บดีพล จันทโชติ ซึ่งมี โอภาส สุขเจริญไกรศรี เป็นประธานสโมสร และปราโมทย์ นพวงค์ เป็นผู้จัดการสโมสร

นักวอลเลย์บอลของทีมนี้ได้รับการกล่าวว่ามีรูปแบบการตบที่เป็นเอกลักษณ์ และผู้ชมเต็มสนามทุกนัด

ฤดูกาล 2554 สโมสรสามารถคว้าอันดับที่ 4 วอลเลย์บอลไทยแลนด์ลีก และในรายการมาเลเซีย ซุปเปอร์ ซีรีส์ 2011 ได้รางวัลชนะเลิศ

## เกียรติประวัติ
;**[[วอลเลย์บอลชายไทยแลนด์ลีก|วอลเลย์บอลไทยแลนด์ลีก]]**
* ไฟล์:Med 2.png **รองชนะเลิศ** (1) : 2011-12

## ผลการแข่งขันลีก

## รายชื่อผู้เล่นชุดปัจจุบัน
*ข้อมูลอัปเดต ณ เดือนมีนาคม พ.ศ. 2559*

## อดีตผู้เล่น

;
* มนตรี แหวนประดับ
* ชัยณรงค์ ด้วงทอง
* พรชัย ทาทิสา
* ยุทธนา ดีรักษา
* สุทัศน์ มีแก้ว
* ณัฐนนท์ อินเขียว
* อรรครเดช นามโนรินทร์ 
* ชินกรณ์ อินทรเพ็ชร
* นพพร จันทิม
* สุเมธี ทองปลิว
* ธีรยุทธ ศรีพล
* ภานุมาศ เกียรติคุณไพศาล
* กนกพล วีระพล
* อรรถพล สอนดี
* วิศรุต วิเศษสุวรรณ
* วรุฒ ประสานอก
* จักริน อินต๊ะวงศ์
* กษิดิศ ยาย่อ
* ณัฐนนท์ อินเขียว
* จริยุทธ์ ภู่พงษ์
* ธีรภัทร์ สุธนานนท์รักษ์
* ประทีป สุขโต
* ณภัทร บุญทา

## อ้างอิง

## แหล่งข้อมูลอื่น
* 
* เว็บไซต์อย่างทางการ 

คอสโม เชียงราย
หมวดหมู่:สโมสรกีฬาที่ก่อตั้งในปี พ.ศ. 2553
รูด็อล์ฟ เช็งเคอร์

**รูด็อล์ฟ เช็งเคอร์** () เกิดวันที่ 31 สิงหาคม 1948 ที่ฮิลเดิสไฮม์ ประเทศเยอรมนี เขาเป็นมือกีตาร์เยอรมันและสมาชิกผู้ก่อตั้งวงเฮฟวีเมทัล วงสกอร์เปียนส์ เขาเป็นมือกีตาร์และนักแต่งเพลงหลักของวง เขาตั้งวงเมื่อปี 1965 ในขณะที่เขาอายุ 17 ปี หลังจากเริ่มฝึกโดย Fender Stratocaster เขาเป็นที่รู้จักเป็นอย่างดีในตำแหน่งกีตาร์ไฟฟ้าและกีตาร์โปร่งของวง

ในการให้สัมภาษณ์เกี่ยวกับอัลบั้ม *World Wide Live* เขากล่าวว่าเป้าหมายของเขาไม่ได้ที่จะกลายเป็นมือกีตาร์ที่ดีที่สุดหรือเก่งที่สุด แต่ต้องการที่จะเป็นนักแต่งเพลงที่ดีที่สุด ในที่สุดวงสกอร์เปียนส์ก็ได้มือกีตาร์ฝีมือดีคือ Matthias Jabs มาเล่นโดยมีข้อแม้ว่าทุกเพลงที่เล่นจะต้องให้ตนเป็นผู้โซโลกีตาร์ เช่น เพลง "Wind of Change", "Always Somewhere", "Still Loving You", "As Soon as the Good Times Roll", "Through My Eyes" "Coast to Coast", "Big City Nights"

มิชชาเอล เช็งเคอร์ น้องชายของเขา ที่เป็นสมาชิกของวงสกอร์เปียนส์ตั้งแต่แรกเริ่ม ก่อนที่จะออกจากวงเพื่อไปเล่นกีตาร์ให้กับวงยูเอฟโอ ใน ค.ศ. 2000 เขาได้รับรางวัลเมืองที่เมืองฮันโนเฟอร์คือแผ่นเสียงทองคำอีกด้วย

## อ้างอิง
*http://www.hannover.de/de/buerger/entwicklung/oberbuergermeister_rat_bezirksraete/ob_buer/ob_fotog/ob_aus08.html Hannover.De. Retrieved 2011-12-07

หมวดหมู่:นักดนตรีชาวเยอรมัน
หมวดหมู่:นักแต่งเพลงชาวเยอรมัน
หมวดหมู่:บุคคลจากรัฐนีเดอร์ซัคเซิน